**Prestatii sociale pentru persoanele cu handicap**

Asigura acordarea dreptului la asistenta sociala sub forma prestatiilor sociale si a facilitatiilor sociale persoanelor posesoare de certificat de incadrare in grad de handicap, in termen de valabilitate, conform prevederilor [Legii nr. 448/2006](https://www.prostemcell.ro/images/stories/download/Lege-448-2006.pdf" \o "Lege nr. 448/2006) (actualizata 2017) privind protectia persoanelor cu handicap, republicata.

Dreptul la **asistenta sociala** sub forma prestatiilor sociale se acorda din oficiu, pentru persoanele posesoare de certificate de incadrare in grad de handicap, care se afla in plata in evidenta institutiei sau la cerere, pentru persoanele care-si depun pentru prima oara dosarul. Dreptul la asistenta sociala sub forma facilitatilor sociale se acorda la cerere.

Cererea insotita de actele mentionate, in vederea acordarii prestatiilor si facilitatilor sociale, se depune de catre persoana cu handicap/ reprezentantul legal/ tutore/ asistent personal/ asistent personal profesionist, dupa caz.

## Drepturile prevăzute de lege

Drepturile persoanelor cu handicap sunt reglementate de Legea nr. 448/2006 şi, pe lângă scutirile de la plata unor împozite şi taxe, vizează:

a) ocrotirea sănătăţii (prevenire, tratament şi recuperare);

b) educaţie şi formare profesională;

c) ocuparea şi adaptarea locului de muncă, orientare şi reconversie profesională;

d) asistenţă socială (servicii şi prestaţii sociale);

e) locuinţa, amenajarea mediului de viaţă personal ambiant, transport, acces la mediul fizic informaţional şi comunicaţional;

f) petrecerea timpului liber (acces la cultură, sport, turism);

g) asistenţă juridică.

# ****Acte necesare in vederea efectuarii anchetei sociale necesara pentru obtinerea certificatului de incadrare in grad de handicap****

* DOSAR CU ŞINĂ
* ACT DE IDENTITATE - original şi copie xerox;  
  În funcţie de statutul socio-profesional:
* ADEVERINŢĂ DE SALARIAT - pentru    salariaţi - în original;  
  sau
* DECIZIE DE PENSIONARE (indiferent de tipul acesteia - de ex. : pensie limită de vârstă, pensie de urmaş, pensie de invaliditate cu specificarea datei de revizuire, etc. – după caz) şi ULTIMUL TALON DE PENSIE - pentru pensionari - în copie xerox;  
  sau
* ADEVERINŢĂ DE LA ADMINISTRAŢIA FINANŢELOR PUBLICE  - pentru cei care nu realizează venituri - în original;

DOCUMENTE  MEDICALE necesare  evaluării  complexe, realizată în conformitate cu  criteriile medico-psihosociale emise prin *Ordinul ministrului muncii, familiei și egalității de șanse și al ministrului sănătății publice nr.762/1.992/2007 cu modificările și completările ulterioare: Ordinul nr.982/692/2013, Ordinul nr.707/538/2014, Ordinul nr.131/90/2015, respective Ordinul nr. 874/2016.*

* [SCRISOARE MEDICALĂ - TIP](http://www.protectiacopilului6.ro/Files/uploads/3010-Scrisoare%20medicala.doc), completată de medicul de familie cu bolile aflate în evidenţă,  pentru persoanele care depun dosarul pentru prima dată -în original; (anexă)
* SCRISOARE, REFERAT SAU CERTIFICAT MEDICAL DE LA MEDICUL  SPECIALIST cu specificarea diagnosticului, a stadiului bolii şi a stării prezente de sănătate şi - după caz - data debutului bolii - în original;
* ALTE ACTE MEDICALE (BILETE DE IEŞIRE DIN SPITAL, ANALIZE   MEDICALE, COPII FIŞE DISPENSARIZARE, etc.) - după caz, în funcție de specificul afecțiunii sau la solicitarea specialiştilor Serviciului Evaluare Complexă;

**Bugetele personale complementare acordate lunar persoanelor cu handicap**

**Persoanele adulte cu handicap GRAV beneficiaza de:**

* indemnizatie lunara, indiferent de venituri in cuantum de **234 lei**;
* buget personal complementar lunar, indiferent de venituri in cuantum de **106 lei** ;
* indemnizatie de insotitor in cuantum de **1065 lei** sau asistent personal.

**Persoanele adulte cu handicap ACCENTUAT beneficiaza de:**

* indemnizatie lunara, indiferent de venituri in cuantum de **193 lei**;
* buget personal complementar lunar, indiferent de venituri in cuantum de **79 lei**.

**Persoanele adulte cu handicap MEDIU beneficiaza de:**

* buget complementar lunar, indiferent de venituri, in cuantum de **39 lei**;

## Indemnizaţia lunară de hrană cuvenită adulţilor şi copiilor infectaţi cu HIV sau bolnavi de SIDA

In vederea aplicarii prevederilor art.7 alin.(4) din Legea nr.584/2002 privind masurile de prevenire a maladiei SIDA in Romania si de protectie a persoanelor infectate cu HIV sau bolnave de SIDA, Ministerul Muncii, Familiei si Protectiei Sociale a elaborat metodologia de acordare a indemnizatiei lunare de hrana cuvenite adultilor si copiilor infectati cu HIV sau bolnavi de SIDA aprobata prin Ordinul ministrului muncii, solidaritatii sociale si familiei nr.223/2006.

Beneficiaza de indemnizatie lunara de hrana adultii si copiii infectati cu HIV sau bolnavi de SIDA, atat pe perioada cat sunt internati, cat si in ambulatoriu.

**Conditii**

Daca se indeplinesc criteriile de eligibilitate, dreptul la indemnizatia lunara de hrana se stabileste incepand cu luna urmatoare inregistrarii cererii, prin decizia directorului executiv al directiei de munca si protectie sociala.

**Cuantum**

Conform HG nr.429/2008 privind nivelul alocatiilor de hrana pentru consumurile colective din unitatile sanitare publice, incepand cu luna mai 2008 cuantumurile alocatiilor de hrana pentru bolnavii HIV/SIDA sunt de **13 lei (RON)/zi pentru adulti si 11 lei (RON)/zi pentru copii**.

Astfel, pe luna, cuantumul indemnizatiei lunare de hrana poate fi:

* pentru adulti
  + 13 lei X 28 zile = 364 lei (RON)
  + 13 lei X 30 zile = 390 lei (RON)
  + 13 lei X 31 zile = 403 lei (RON)
* pentru copii:
  + 11 lei X 28 zile = 308 lei (RON)
  + 11 lei X 30 zile = 330 lei (RON)
  + 11 lei X 31 zile = 341 lei (RON)

**Modalitati de obtinere**

Plata indemnizatiei lunare de hrana se realizeaza de catre directiile de munca si protectie sociala judetene, respectiv a municipiului Bucuresti si se poate efectua:

1. prin mandat postal;
2. in cont personal;
3. alta forma de plata mentionata in cerere de adultul beneficiar ori reprezentantul legal al copilului;
4. in contul special deschis cu aceasta destinatie de catre directiile generale de asistenta sociala si protectia copilului judetene, respectiv ale sectoarelor municipiului Bucuresti sau organismul privat autorizat - pentru copiii incredintati sau dati in plasament unei institutii publice de asistenta sociala sau organism privat autorizat.

**Documente Necesare**

***Pentru adulti:***

* cerere inregistrata la directia de munca si protectie sociala in a carei raza locuieste solicitantul; formularul de cerere tip este prevazut in anexa nr.1 la metodologia de acordare a indemnizatiei aprobata prin Ordinul nr.223/2006 si se procura de la directiile de munca si protectie sociala teritoriale;
* copia actului de identitate;
* copia certificatului medical sau adeverintei eliberate de medicul specialist.

***Pentru copii:***

* cerere inregistrata la directia de munca si protectie sociala completata de catre parintii sau reprezentantii legali ai copiilor; formularul de cerere tip este prevazut in anexa nr.2 la metodologia de acordare a indemnizatiei aprobata prin Ordinul nr.223/2006 si se procura de la directiile de munca si protectie sociala teritoriale;
* copia actului de identitate al reprezentantului legal, precum si actul care dovedeste calitatea acestuia, respectiv parinte, tutore, curator, persoana careia i s-a incredintat sau dat in plasament copilul;
* copia certificatului medical sau adeverintei eliberate de medicul specialist.

***Pentru copiii incredintati sau dati in plasament unei institutii publice de asistenta sociala sau organism privat autorizat:***

* cerere inregistrata la directia de munca si protectie sociala si completata de catre conducerea serviciului public specializat pentru protectia copilului ori de catre organismul privat autorizat; formularul de cerere tip este prevazut in anexa nr.3 la metodologia de acordare a indemnizatiei aprobata prin Ordinul nr.223/2006 si se procura de la directiile de munca si protectie sociala teritoriale;
* lista cuprinzand numele si codul numeric personal al copiilor;
* copii dupa Hotararile comisiilor judetene pentru protectia copilului, respectiv ale sectoarelor municipiului Bucuresti, prin care s-a stabilit masura incredintarii sau a plasamentului;
* cópii dupa certificatele medicale sau adeverintele eliberate de medicul specialist;
* pe perioada in care acesti copii sunt in intretinerea familiei, indemnizatia lunara de hrana se va acorda acesteia, in baza unei adeverinte eliberate de directiile generale de asistenta sociala si protectia copilului judetene sau ale sectoarelor municipiului Bucuresti, care sa ateste acest lucru, precum si in baza cererii, copia actului de identitate al reprezentantului legal, copia actului care dovedeste calitatea acestuia, respectiv parinte, tutore, curator, persoana careia i s-a incredintat sau dat in plasament copilul, copia certificatului medical sau adeverintei eliberate de medicul specialist;

**Termen**

Dreptul la indemnizatia lunara de hrana inceteaza cu luna urmatoare decesului persoanei beneficiare.

Beneficiarul indemnizatiei lunare de hrana sau, dupa caz, reprezentantul legal al acestuia, are obligatia sa comunice directiei de munca, solidaritate sociala si familie orice modificare intervenita in situatia care a stat la baza acordarii dreptului.

**Asistent personal si/sau insotitor pentru persoanele cu handicap grav;**

# Acte necesare la întocmirea dosarului asistentului personal

**Acte necesare:**

* cererea de angajare;
* acte de stare civilă pentru insoţitor: certificat de naştere, buletin de identitate, certificat de căsătorie (xerocopii);
* acte de stare civilă pentru persoana cu handicap: certificat de naştere, buletin de identitate, certificat de căsătorie (xerocopii);
* actul de examinare medicală emis de o instiţutie sanitară competentă, potrivit legii (analizele insoţitorului) – singe, plămini, psihiatrie;
* certificatul de incadrare în categoria de persoană cu handicap grav al persoanei care necesită asistent personal (gr.I);
* actele de studii insoţitor (xerocopii);
* curriculum vitae insoţitor (autobiografie);
* carnetul de muncă, iar dacă solicitantul nu a mai lucrat, va da o declaraţie pe proprie răspundere in care să se specifice această situaţie;
* decizia de pensionare (xerocopie);
* cazierul judiciar
* acordul scris al familiei sau al susţinătorilor legali, in cazul persoanelor cu handicap grav fără discernamint;
* anchetă socială
* acordul cu optiunea pentru asistent personal de la DGASPC Maramures.

# ****Acte necesare in vederea acordarii indemnizatiei pentru persoana cu handicap grav****

**Acte necesare in vederea acordarii indemnizaţiilor pentru persoana cu handicap grav – gradul I cu asistent personal – în conformitate cu prevederile Legii nr.448/2006:**

* cerere
* copie C.N./ B.I. /C.I. al persoanei cu handicap şi/sau al reprezentantului legal al  acesteia;
* copie certificat de încadrare în grad de handicap;
* copie hotărâre judecătorească, în situaţia în care persoana cu handicap a fost pusă sub interdicţie şi s-a instituit tutela;
* acordul cu optiunea indemnizatie de la DGASPC Maramures;
* cupon pensie in cazul pensionarilor;